OzLabs/hebrew-wiki-articles huggingface dataset:
ארנון זמורה

אַרְנוֹן זְמוֹרָה (8 בספטמבר 1987, י"ד באלול ה'תשמ"ז – 8 ביוני 2024, ב' בסיוון ה'תשפ"ד) היה לוחם וקצין ימ"מ ישראלי שנהרג במבצע זרעי קיץ לחילוץ חטופים ישראלים מרצועת עזה במהלך מלחמת חרבות ברזל. לאחר מותו הוחלט לקרוא למבצע החילוץ "מבצע ארנון", על שמו.

== ביוגרפיה ==
ארנון זמורה גדל במוצא עילית, בן לראובן ורותי, ולו שתי אחיות ואח. הוא התגייס לחטיבת גולני ושירת ביחידת אגוז ארבע שנים כלוחם קומנדו ומדריך לוחמה בבית הספר לקומנדו של היחידה. לאחר שחרורו מצה"ל התחיל לעסוק בצניחה חופשית, ובזמן שהותו באוסטרליה התמחה בכך, חזר לתקופה קצרה ונסע לארצות הברית, שם המשיך להתמקצע בצניחה חופשית. עם חזרתו לישראל עבד והדריך בספורט צניחה חופשית.

בשנים 2012–2015 למד באוניברסיטת תל אביב לתואר ראשון בפילוסופיה ולימודי מזרח אסיה ובמסגרת זו למד סינית. ב-2016 התגייס למשטרת ישראל ומשם לימ"מ, בה היה פעיל במגוון תפקידים כגון מפקד צוות והשתתף בפעילויות רבות.

=== במלחמת חרבות ברזל ===
בבוקר מתקפת הפתע על ישראל בשמחת תורה ב-7 באוקטובר 2023, היה בין הראשונים שהוקפצו לזירות הלחימה עם צוות טקילה של הימ"מ והשב"כ. בקרב צומת יד מרדכי הרגו הוא וצוותו מעל 30 מחבלי נוח'בה, ובלמו את התקדמותם צפונה לערים נוספות. כמפקד חתר זמורה למגע עם צוותו בקרב של מעל שלוש שעות, לאחר מכן על פי פקודות וצורך המשיכו לשדרות, למוצב נחל עוז ולקיבוץ בארי.

ב-8 ביוני 2024 פיקד זמורה על צוות של לוחמים שפשטו על מבנה במחנה הפליטים נוסייראת ברצועת עזה במטרה לחלץ שלושה מתוך ארבעה חטופים ישראלים שהוחזקו שם בידי ארגון הטרור חמאס. הוא נפצע קשה, פונה לבית החולים תל השומר, ובהמשך נקבע מותו. זמורה היה הלוחם היחיד שנהרג במבצע, שהסתיים בחילוצם המוצלח של ארבעת החטופים. לאחר מותו הועלה לדרגת רב-פקד, והובא לקבורה בחלקת המשטרה בבית הקברות הצבאי בהר הרצל. זמורה הוא החלל ה-11 מהימ"מ במלחמת חרבות ברזל.

היה נשוי למיכל (לבית ברונשטיין), קלינאית תקשורת ומומחית לגיל הרך, ואב לשניים. המשפחה התגוררה במושב שדה דוד שבחבל לכיש.

== הנצחה ==
לאחר מותו סוכם על ידי הרמטכ"ל ומפקד הימ"מ כי המבצע בו נפל, אשר נקרא תחילה "זרעי קיץ", ייקרא על שמו "מבצע ארנון". ההחלטה אושרה יום לאחר מכן בישיבת הממשלה. זמן קצר לאחר נפילתו פרסם הסופר אריה קרישק לזכרו את "המנון לארנון".

== קישורים חיצוניים ==

* 

== הערות שוליים ==

קטגוריה:לוחמי הימ"מ
קטגוריה:משטרת ישראל במלחמת חרבות ברזל
קטגוריה:החטיפה לרצועת עזה במלחמת חרבות ברזל
קטגוריה:חללי מלחמת חרבות ברזל
קטגוריה:חללי משטרת ישראל
קטגוריה:בוגרי תיכון הראל (מבשרת ירושלים)
קטגוריה:מוצא עילית: אישים
קטגוריה:מועצה אזורית לכיש: אישים
קטגוריה:אנשי המושב
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1987
קטגוריה:ישראלים שנפטרו ב-2024
PI-RADS מערכת דיווח ונתונים בדימות ערמונית

PI-RADS הוא ראשי תיבות של Prostate Imaging Reporting and Data System, מערכת דיווח ונתונים בדימות ערמונית, המגדירה סטנדרטים של שירות קליני באיכות גבוהה לדימות תהודה מגנטית רב-פרמטרית (mpMRI), כולל יצירת התמונות ואופן הדיווח עליהן.

== רקע ==
בשנת 2007, קבוצת העבודה הבינלאומית ל-MRI ערמונית של קרן AdMeTech <ref></ref> כינסה את המומחים העולמיים המרכזיים, כולל חברי האגודה האירופית לרדיולוגיה אורוגניטלית (ESUR) והאגודה האמריקאית לרדיולוגיה (ACR). במרץ 2009 בווינה הקימה ESUR ועדת MRI ערמונית, במטרה לייצר סטנדרטים מינימליים ומקסימליים לרכישה ודיווח של MRI של הערמונית. סטנדרטיזציה זו נתמכה על ידי תוצאות פגישת קונצנזוס בלונדון בדצמבר 2009 <ref></ref>

ד"ר ברנץ פרסם בדצמבר 2011 עם ועדת MRI הערמונית של ESUR את גרסת ה-PI-RADS הראשונה (v.1) <ref></ref> בעקבות יוזמה זו, ה-ACR, ה־ESUR וקרן AdMeTech הקימו ועדת היגוי משותפת, ובשנת 2016 פרסמו גרסה שנייה של PI-RADS (v.2). <ref></ref> מאמר זה קידם את קבלתו של MRI של הערמונית על ידי אורולוגים ואף זכה בפרס "המאמר המדעי הקליני הטוב ביותר לשנת 2016 בעיתון European Urology. בשנת 2019 פרסמה ועדת ההיגוי של PI-RADS גרסה מעודכנת: PI-RADS v2.1. <ref></ref>

== מַטָרָה ==
מטרת MRI של הערמונית באמצעות PI-RADS היא להעריך את הסיכון לסרטן ערמונית בעל משמעות קלינית. יתר על כן, מערכת PI-RADS v2 נועדה לתקנן וליצור אחידות גם ברכישת התמונות של MRI של הערמונית.

== ביצועים ==
מחקרים שונים השוו את הביצועים החיזויים של PI-RADS v1 לאיתור סרטן ערמונית משמעותי מול תוצאות ביופסיה מונחית תמונה ו/או דגימות של כריתת ערמונית. במאמרים משנת 2015 ב-Journal of Urology דיווח תומפסון על זיהוי MRI רב-פרמטרי של סרטן ערמונית משמעותי בעל רגישות של 96%, סגוליות של 36%, ערך ניבוי שלילי וערך ניבוי חיובי של 92% ו-52%; כאשר בוצע ניתוח רב משתנים שכלל את PI-RADS יחד עם משתנים נוספים (PSA, בדיקת פי הטבעת באמצעות אצבע, נפח הערמונית, גיל המטופל) השתפר הדיוק שנמדד בשטח מתחת לעקומה (AUC) מ-0.776 ל-0.879, p<0.001. <ref></ref> מאמר דומה ב־European Radiology מצא שכאשר בוצעה קורלציה להיסטופתולוגיה, PI-RADS v2 זיהה נכון 94-95% ממוקדי סרטן הערמונית שנפחם מעל 0.5 מ"ל, אך היה מוגבל להערכת גידולים קטנים יותר, גם אם משמעותיים קלינית. <ref></ref> יישומים אחרים שעבורם PI-RADS עשוי להיות שימושי כוללים חיזוי של הפסקת מעקב פעיל אצל מטופלים עם גידול שנחשב בסיכון נמוך עקב התקדמות/תוקפנות הגידול, <ref></ref> זיהוי של השתרעות של סרטן מחוץ לערמונית, <ref></ref> ומידע משלים כאשר שוקלים האם לבצע ביופסיה חוזרת של מטופלים עם היסטוריה של ביופסיה שלילית קודמת. <ref></ref>.

PI-RADS v2 נועד לשפר זיהוי, אפיון וריבוד סיכונים אצל מטופלים עם חשד לסרטן הערמונית במטרה לקבל החלטות טיפול טובות יותר, תוצאות משופרות ודיווח פשוט יותר.

==הערות שוליים==

קטגוריה:רדיולוגיה
קטגוריה:דימות תהודה מגנטית
קטגוריה:דימות רפואי
קטגוריה:אורולוגיה
קלוויד

קלוויד (בוולשית: Clwyd) הוא אזור, מחוז מנהלי לשעבר, וכיום מחוז שמור המתפרס על פני צפון-מזרח ויילס.

המחוז נוסד בשנת 1974 על ידי חיבור המחוזות ההיסטוריים פלינטשייר ודנבישייר. בשנת 1996 המחוז פוצל לפלינטשייר, דנבישייר, רקסהאם וקונווי, בעוד שקלוויד נותר כמחוז שמור עם גבולות מעט יותר מורחבים. שם האזור והמחוז נובע מנהר הקלוויד העובר במרכזו (שנתן את שמו גם לעמק ולרכס הרי קלוויד), מקור השם בוולשית תיכונה "Clwyt" שמשמעה "מחסום" או "חַיִץ".

==גאוגרפיה==
מכיוון צפון המחוז שוכן לחופי הים האירי ושפך נהר הדי, מכיוון הוא גובל באנגליה במחוזות צ'שייר ושרופשייר, מדרום במחוז פוויס וגוויניד' ממערב.

בעוד שחלקו הצפוני והצפון-מזרחי של המחוז מאופיין במישור חוף ואזורים שטוחים יותר, שאר המחוז מאופיין בשטח הררי. בפינה הצפון-מזרחית של קלוויד נמצא שפך נהר הדי ואזור יחסית יותר מיושב ומתועש (שכולל את פלינט, מולד ודי סייד), לאורך רצועת החוף הצפונית מצויים מספר עיירות תיירות ונופש (בהם פרסטטין, ריל, ל'אנדידנו וקונווי), בעוד כל חלקו הפנימי ההררי יותר של המחוז כולל התיישבות מועטה יותר עם מספר עיירות בהן רית'ין, ל'אנגול'ן ובטווס-אי-קוייד.

בתחומי מחוז קלוויד נמצא אזור יופי טבעי יוצא דופן רכס קלוויד ועמק הדי והדופן המערבית של המחוז נמצא בפארק הלאומי סנודוניה.

==קישורים חיצוניים==

* [https://www.mythslegendsodditiesnorth-east-wales.co.uk/ אתר תיירות] הסוקר אתרים ברחבי קלוויד.
* [https://www.thetouristtrail.org/locations/wales/clwyd/ אתר תיירות] הסוקר מסלולים ואתרים נבחרים בקלוויד.

*
קטגוריה:ויילס: מחוזות
כונדרילה סמרנית

כּוֹנְדְּרִילָה סַמְרָנִית (שם מדעי: Chondrilla juncea) צמח עשבוני רב-שנתי, נדיר מין יחיד בסוגו בישראל ממשפחת המורכבים, בעל גבעולים רותמיים עגולים וסבוכים, וגובהו 40 עד 100 ס"מ, קרקפותיו קטנות וצהובות והזרעון בעל ציצית שערות פשוטות ולבנות<ref name=":0"></ref><ref></ref>. הסוג כונדרילה כולל 31 מינים שתפוצתם הטבעית משתרעת באזורים אירו-סיביריים, אירנו-טורני וים התיכוניים<ref></ref>. תפוצתה של כונדרילה סמרנית מצטמצמת לאזורים אירנו-טורניים וים תיכוניים, והיא משתרעת באיים הקנריים ומצפון אפריקה (לא כולל מצרים וסיני) ועד ערב הסעודית ומאירופה עד מרכז אסיה<ref name=":0" />.

בישראל היא גדלה בעיקר בבתי גידול טבעיים, בשדות בור שבחבלים הים-תיכוניים ובמערב אירנו-טורני, בבתות הספר, במדבריות ובחרמון, אך גם בקרבת האדם. כונדרילה סמרנית נפוצה בחרמון; מצויה בגולן, בשרון, בהרי יהודה ובעמון; נדירה בגליל העליון; נדיר מאוד בבקעת חולה, בחוף הכרמל, בדרום מישור החוף, בשומרון, במדבר שומרון ובמואב<ref></ref>. בירושלים צמח זה נדיר ומצוי במקומות גבוהים, ברחובות ובין בתים, בצדי דרכים, במקומות אשפה ובשטחים פתוחים.

הפריחה סוף אפריל עד תחילת דצמבר.

לקבלת הסבר כללי על מורפולוגיה של התפרחת והפרי ועל האבקה המיוחדת במשפחת המורכבים ראו בערך מורכבים.

== מורפולוגיה ==
פרח של כונדרילה סמרנית
עלים מאובקים של כונדרילה סמרנית
צמח עשבוני רב-שנתי על פי רוב, מסועף מאוד, בעלי גבעולים רותמיים שבתחילתם נושאים עלים ולאחר מכן ללא עלים. לגבעולי התפרחות אין עלים כמעט בכל אורכם. חלקו התחתון של הגבעול מכוסה שערות אשונות הפונות כלפי מטה<ref></ref>.

הלוואים חסרים.

העלים אינם ערוכים בשושנת<ref name=":1"></ref>. עלי הבסיס פשוטים, בעלי פטוטרת ארוכות, דמויי ביצה-מוארכת ונובלים מהרה, מנוצים פחת אחת (גזורים) לאונות משוננות באופן לא סדיר. עלי הגבעול העליונים מסורגים, דמויי סרגל או נימיים. שפת העלה או העלעל: משוננת או מסורית או תמימה<ref name=":1" /><ref name=":2" />.

הקרקפות יחידות כרגיל בחיק עלים או ערוכות בקבוצות של 2 עד 5, ואורכן כ-10 מ"מ ונישאות לאורך גבעולים רותמיים גבוהים ודקים<ref name=":1" />.

הקרקפות בעלות 8 עד 12 פרחים שכולם לשוניים, צהובים וערוכים בשני דורים.

המעטפת בעלת חפיים חיצונים ופנימיים, החיצוניים קטנים ודמויי ביצה והפנימיים דמויי סרגל<ref name=":1" />.

הפרחים לשוניים (כותרת הפרח מאוחה לצינור ומסתיימת ב-5 אונות (שיניים)), דו-מיניים וצהובים, יושבים (ללא עוקץ) על מצעית משותפת שפניה חשופה, ואורכן ארוך מהמעטפת.

הזירעונים מסתיימים במקור נימי שאורכו ארוך מהזירעון גופא ובכולם ציצית לבנה<ref name=":1" />. הזירעון בעל 5 מקצועות ובחלקו העליון הוא מכוסים גבשושים או זיזים, שהעליונים שבהם מהווים כעין נזר בראשו<ref name=":1" />. בסיסו של המקור הנימי והארוך מוקף בזיזים העליונים ביותר. המקור נושר.

הציצית עשויה שערות פשוטות (לא מנוצות) לבנות ורכות אורכה כאורך הזירעון גופא והיא נישאת על מקור ארוך שבראשו הוא מתרחב כעין צלוחית<ref name=":2"></ref>.

== תמונות ==
<gallery>
קובץ:כונדרילה סמרנית פרח 2.jpg
קובץ:כונדרילה סמרנית.jpg
קובץ:כונדרילה סמרנית פרח 1.jpg
קובץ:כונדרילה סמרנית זירעונים.jpg|זירעונים של כונדרילה סמרנית
קובץ:כונדרילה סמרנית זירעונים 1.jpg
קובץ:כונדרילה סמרנית זירעונים 2.jpg|זירעונים לפני מעופם ברוח
קובץ:כונדרילה סמרנית גבעולים מעוצים.jpg|גבעולים מעוצים - יוצא דופן
</gallery>

==קישורים חיצוניים==

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מורכבים
שער העונה בליגת העל

שער העונה בליגת העל הוא תואר שמוענק על ידי מנהלת הליגות לכדורגל לכדורגלן שהבקיע את השער המרהיב ביותר בליגת העל בעונה החולפת. רשימת המועמדים כוללת 10 מבקיעי שערים, והחל מעונת 2019/2020, נקבעת הבחירה בזוכה על פי שקלול של קולות זוכי העונות הקודמות והצבעות האוהדים באתר מנהלת הליגות.

==הזוכים==

{| class="wikitable plainrowheaders sortable"
|-
! עונה!! שחקן !! קבוצה !! class="unsortable" | תוצאה !! יריבה !! תאריך !! סימוכין
|-
| 2017/2018 || טל כחילה || בית"ר ירושלים || || הפועל עכו || 2 בדצמבר 2017 ||
|-
| 2018/2019 || אופיר קריאף || בית"ר ירושלים || || עירוני קריית שמונה || 27 באפריל 2019 ||
|-
| 2019/2020 || אלירן עטר || בית"ר ירושלים || || מ.ס. אשדוד || 1 במרץ 2020 ||
|-
| 2020/2021 || חוסה רודריגס || מכבי חיפה || || הפועל תל אביב || 3 במרץ 2021 ||
|-
| 2021/2022 || צ'רון שרי || מכבי חיפה || || בני סכנין || 16 באפריל 2022 ||
|-
| 2022/2023 || פטריק טומאסי || מכבי נתניה || || מכבי תל אביב || 13 בפברואר 2023 ||
|-
| 2023/2024 || אדריאן פאון || בני סכנין || || מכבי חיפה || 27 בספטמבר 2023 ||
|}

==ראו גם==
* שער העונה בפרמייר ליג
==הערות שוליים==

קטגוריה:ליגת העל בכדורגל
קטגוריה:פרסי ספורט ישראליים
דייוויד לאמי

דייוויד לאמי (באנגלית: David Lammy; נולד ב-19 ביולי 1972) הוא פוליטיקאי בריטי חבר מפלגת הלייבור המכהן כמזכיר המדינה לענייני חוץ וחבר העמים. לאמי מייצג את מחוז טוטנהאם בפרלמנט של הממלכה המאוחדת.

==ביוגרפיה==
לאמי נולד וגדל בלונדון. הוא למד משפטים באוניברסיטת לונדון והתקבל ללשכת עורכי הדין ב-1994. ב-1997 סיים לימודי תואר שני מבית הספר למשפטים באוניברסיטת הרווארד.

כחבר מפלגת הלייבור, נבחר לאמי בשנת 2000 לאספת לונדון, וביוני אותה שנה נבחר לבית הנבחרים הבריטי בבחירות ביניים שנערכו עבור מושב מחוז טוטנהאם. הוא היה בכך לצעיר חברי הפרלמנט באותה עת. לאמי מילא מספר תפקידים זוטרים בממשלתם של טוני בלייר, וגורדון בראון, בהם שר במשרד הכלכלה ושר במשרד החדשנות וההשכלה הגבוהה. ב-2015 התמודד בבחירות המקדימות של מפלגת הלייבור לקראת הבחירות לראשות העיר לונדון, וסיים רביעי. בעקבות מפלת המפלגה בבחירות הכלליות ב-2015 תמך לאמי במועמדותו של ג'רמי קורבין לראשות המפלגה.

לאחר בחירתו של קיר סטארמר למנהיג מפלגת הלייבור באפריל 2020, מונה לאמי לשר המשפטים בממשלת הצללים שלו ובנובמבר 2021 מונה לשר החוץ בממשלת הצללים.

הוא התבטא נגד האנטישמיות במפלגת הלייבור והשתתף בעצרת "די זה די" . בעצרת, לאמי הצהיר כי האנטישמיות "חזרה כי הקיצוניות חזרה" והיא פוגעת בתמיכה בלייבור בקרב הקהילה היהודית בבריטניה 

בסוף 2023, בעקבות הפצצת צה"ל על מחנה הפליטים ג'באליה, העיר לאמי כי הפגיעה הייתה שגויה "בכל הנוגע לאתיקה", אך גם כי "אם יש מטרה צבאית היא יכולה להיות מוצדקת מבחינה משפטית". ההערות זכו לביקורת על ידי ההתאחדות המוסלמית של בריטניה כמביישות ומושחתות מבחינה מוסרית.

ב-5 ביולי 2024, לאחר ניצחון מפלגת הלייבור בבחירות הכלליות בממלכה המאוחדת, מונה לשר החוץ, חבר העמים והפיתוח בקבינט של סטארמר.

לאמי הוא מחברם של הספרים "Out of the Ashes: Britain after the riots" העוסק במהומות בממלכה המאוחדת ב-2011 ו-"Tribes: A Search for Belonging in a Divided Society" העוסק בשבטיות בפוליטיקה הבריטית.

לאמי נשוי לציירת ניוקלה גרין, הם הורים לשלושה.

==קישורים חיצוניים==
* 

*[https://www.davidlammy.co.uk/about/ אתר רשמי]
* [https://members.parliament.uk/member/206/career דייוויד לאמי] באתר הפרלמנט הבריטי

קטגוריה:שרי החוץ של בריטניה
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
המיתוסים המייסדים של אימפריית האינקה

לגבי מקורות האינקה, רק שני מיתוסים או אגדות שרדו עד היום ובאמצעות מסורת שבעל פה. אגדות אלו הן "המיתוס של האחים אייר" ו"האגדה של מאנקו קאפאק ו".

== מיתוס האחים אייאר ==
הכרוניקנים הספרדים, שמיד לאחר הכיבוש, חקרו את בני האינקה על מוצאם, אספו סיפורים רבים על ההיסטוריה של הקבוצה האתנית השלטת. האגדה הנפוצה ביותר, לדעת כל הסופרים האיבריים באותה תקופה, הייתה זו שהתכוונה לאחים אייר ולנשותיהם האחיות. כמעט כל המחברים תמללו את הסיפורים הללו בפירוט פחות או יותר, אבל רק אחד השאיר חשבון שלם וממצה. זהו , אנין של קצ'ואה ומתורגמן של פרנסיסקו פיסארו. בנוסף להיותו בעלה של האינקה ה, , מקושר לשושלת של .

באמצעות יצירתו "Suma y narración de los Incas" שפורסמה ב-1551, הוא מספר לנו את הסיפור הזה (פרקים 3–5):

מאנקו קאפאק, אייאר אוקה וארבע הנשים והאיילו שלהן נסעו לקוסקו לראות את אלקביזה. לפני שנכנסה לאדמותיה, בעיירה סמוכה בשם אקאמאמה, מאמה ואקו פגעה באינדיאני עם "הייבינטו (בולאדורה) והרגה אותו ולפתע פתחה אותו והוציאה את לחייו ולבו, ולעיני שאר העיר הוא התנפחו המכות שנשפו לעברם...". האינדיאנים החוששים ברחו לעמק גואלס. משם הם נסעו לקוסקו, שם שוחחו עם אלקביזה, שקיבל אותם.

הם הקימו את ביתם, שבו נמצא , עבור "השתיים וארבע הנשים". עם זרעים ש"הם הביאו מפקאריטמבו", הם הקדישו את עצמם לשתילת תירס. כעבור שנתיים מת אייאר אוקה, ללא ילדים.

למאנקו קאפאק ו היה רק בן אחד, סינצ'י רוקה.<ref></ref> כשהנסיך הזה היה בן 15 או 16, מאנקו קאפאק מת.<ref name=":02"></ref> חמש שנים מאוחר יותר, אלקביזה מת. כשסינצ'י רוקה היה בן 20, הוא התחתן עם ,<ref name=":02" /> "בתו של צ'יף, לורד של עיר ליגה אחת מקוסקו, שנקראת ז'אנו, שבה לגברת סינצ'י רוקה היה בן בשם יוקי יופאנקי."<ref></ref>

== מיתוס מאנקו קאפאק ומאמה אוקיו ==
אגדה זו נודעה על ידי אינקה גרסילאסו דה לה וגה. כותב הכרוונים של המסטיזו היה בנם של הקפטן הספרדי וה , נכדתו של טופאק אינקה יופאנקי. דודו הקשיש היה זה שסיפק לו את מירב המידע. מכניס את הסיפור לפיו של דודו, גרסילאסו מספר את האגדה הזו.

הביוגרפיות של בטנזוס וגרסילאסו נקשרו לפנאקות האימפריאליות החשובות ביותר. בטנזוס לזו של הוטאן איילו, שושלת של פאצ'אקוטי ואטוואלפה; וכן, גרסילאסו, לשושלת קאפאק אילו, טופאק אינקה יופאנקי וואסקאר. זה גורם לנו להבחין בחזון מאוד מסוים של כל איילו על מקור האימפריה. אפשר לומר ש"מיתוס האחים אייר" הוא חזון יצירתה של אימפריית האטון איילו; וכן, "האגדה של מאנקו קאפאק ומאמה אוקיו", חזון יצירת האימפריה של הקאפאק איילו.

== ראו גם==
* המיתולוגיה של האינקה
* אלטיפלאנו

== ביאורים ==

== הערות שוליים ==

קטגוריה:אינקה
קטגוריה:מיתולוגיה של האינקה
פרדיננד אאוס דר פינטן

גמקר, הסל, פינטן ושלטנס מבנק ליפמן, רוזנטל ושות'.]]
פרדיננד אאוס דר פינטן (בגרמנית: Ferdinand Hugo aus der Fünten; 17 בדצמבר 1909 – 19 באפריל 1989) היה האופטשטורמפיהרר של האס אס וראש הלשכה המרכזית להגירת יהודים באמסטרדם במהלך מלחמת העולם השנייה. הוא היה אחראי על גירוש היהודים מהולנד למחנות הריכוז הגרמניים והורשע כפושע מלחמה.

== חייו ==
פינטן נולד במילהיים על הרוהר. בשנים הראשונות של גרמניה הנאצית הועסק במחלקה היהודית של המשרד הראשי לביטחון הרייך, בפיקודו של אדולף אייכמן. לאחר כיבוש הולנד על ידי גרמניה, הפך לראש הלשכה המרכזית להגירת יהודים באמסטרדם. בתפקיד זה היה כפוף למפקד משטרת הביטחון והאס דה בהאג. כראש הלשכה להגירת יהודים ארגן את הרישום והמעצר של יהודי הולנד. העצורים נלקחו למחנה המעבר וסטרבורק וגורשו למחנות ריכוז והשמדה בפולין הכבושה בידי גרמניה. בין המגורשים היו יהודים חולים וחולי נפש מאמסטרדם ואפלדורן. פינטן איים על יהודים שנישאו ללא-יהודים בגירוש, כדי לכפות את עיקורם. הוא החזיק בדרגת האופטשטורמפיהרר באס אס ב-1941.

לאחר המלחמה הובא פינטן למשפט באשמת פשעי מלחמה וב-12 ביולי 1950 נידון למוות על ידי הולנד. עונשו הומתק למאסר עולם ב-4 בינואר 1951 עקב סירובה של המלכה יוליאנה לחתום על צו ביצוע עונש המוות שלו. הוא נכלא בכלא בברדה עם וילי לאגס, יוזף קוטלה והשטורמבאנפיהרר פרנץ פישר בתור אחד מרביעיית ברדה, פושעי מלחמה גרמנים שנכלאו בהולנד. לאגס שוחרר ב-1966 עקב מחלה, אף על פי שחי עוד חמש שנים. קוטלה מת בכלא.

בשנות ה-60 החלו דיונים בשאלה אם לשחרר את האסירים הנותרים, שכן "רביעיית ברדה" היו פושעי המלחמה הגרמנים היחידים שעדיין היו אסירים בהולנד. פוליטיקאים שהעדיפו לשחרר אותם נתקלו בהתנגדות מצד תושבי הולנד. בשנת 1988 החליטה ממשלת הולנד תחת ראש הממשלה רוד לוברס לשחרר את פישר ופינטן. הידיעה הובילה להפגנות נגד ההחלטה ולוויכוחים סוערים. <ref></ref> עם זאת, השניים שוחררו ב-27 בינואר 1989 וגורשו לגרמניה. ב-19 באפריל 1989, זמן קצר לאחר שחרורו, מת פינטן בדיסבורג.<ref name="trans">This article incorporates information from the corresponding article in the German Wikipedia</ref>
==ראו גם==
* שואת יהודי הולנד
* ליפמן, רוזנטל ושות'

== הערות שוליים ==

== קישורים חיצוניים ==

קטגוריה:פושעי מלחמה נאצים
קטגוריה:שואת יהודי הולנד
קטגוריה:ילידי 1909
קטגוריה:נפטרים ב-1989
הבחירות לפרלמנט האירופי 1989

הבחירות לפרלמנט האירופי ב-1989 נערכו מיום רביעי 15 ביוני ועד יום ראשון 18 ביוני ברחבי 12 המדינות החברות באיחוד האירופי באותה התקופה. אלו היו הבחירות השלישיות לפרלמנט האירופי, והפעם הראשונה עם נוכחות ספרד ופורטוגל שהצטרפו לאיחוד ב-1986. בכך מספר המושבים עלה מ-434 ל-518. אחוז ההצבעה הכולל ירד ל-59%, והיה הנמוך ביותר עד אותה התקופה.
{| class="wikitable"
! colspan="5" |חלוקת המושבים בפרלמנט
|-
! מדינה
! מקומות ישיבה
! rowspan="7" |
! מדינה
! מקומות ישיבה
|-
|מערב גרמניה
| 81
|בלגיה
| 24
|-
|הממלכה המאוחדת
| 81
|פורטוגל
| 24
|-
|צרפת
| 81
|יוון
| 24
|-
|איטליה
| 81
|דנמרק
| 16
|-
|ספרד
| 60
|אירלנד
| 15
|-
|הולנד
| 25
|לוקסמבורג
| 6
|}

== תוצאות ==
{| class="wikitable"
|+
!מפלגה
!מושבים
|-
|מפלגת הסוציאליסטים האירופאים
|180
|-
|מפלגת העם האירופית
|121
|-
|הסיעה הדמוקרטית-ליברלית
|49
|-
|הסיעה הקומוניסטית
|42
|-
|אחרים ועצמאיים
|126
|-
|בסך הכל
|518
|}

== קישורים חיצוניים ==

קטגוריה:1989 בפוליטיקה
קטגוריה:הבחירות לפרלמנט האירופי
גלב קרז'יז'אנובסקי

גלב קרז'יז'אנובסקי (ברוסית: Глеб Максимилианович Кржижановский; נולד ב-24 בינואר 1872, סמרה - 31 במרץ 1959, מוסקבה) היה מהנדס סובייטי, מדינאי וחבר קרוב של ולדימיר לנין.
==קורות חיים==
קרז'יז'אנובסקי נולד בשנת 1872 בסמרה למשפחה מעורבת פולניה-גרמנית. בגיל 13 הוא התחיל להתפרנס משיעורים פרטיים והכיר את פעילי נרודנאיה ווליה. בשנת 1889 הוא סיים לימודים בעירו ועבר לסנקט פטרבורג בו סיים בשנת 1894 לימודים במכון לטכנולוגיה עם קבלת תואר מהנדס. באותה תקופה הוא הכיר את לאוניד קראסין. ביחד עם ולדימיר לנין הוא פעל להקמת "איחוד המאבק לשחרור מעמד הפועלים".

בשנת 1895 קרז'יז'אנובסקי נעצר ונשלח ל-3 שנות גלות לסיביר. ביותו בסיביר הוא התחתן והתחיל לעבוד במערכת מסילת ברזל.

בספטמבר 1901 קרז'יז'אנובסקי עם אשתו עזבו את רוסיה. במינכן הוא נפגש עם לנין וסוכם שהוא יחזור לסמרה להמשך פעילות מחתרתית. בהיותו בסמרה הוא היה פעיל בתקופת מהפכת 1905. בשנת 1907 הוא עבר לסנקט פטרבורג והתחיל לעבוד בחברת חשמל המקומית.

בשנת 1909 קרז'יז'אנובסקי פרסם את ספרו הראשון על תורת החשמל. בשנת 1910 הוא עבר למוסקבה בה כיהן בתפקידי ניהול במערכת החשמל העירונית וקידם הקמת תחנות כוח חדשות.

בפברואר 1917 הוא נבחר לסיעת בולשביקים במועצת העיר מוסקבה. לאחר מהפכת אוקטובר קרז'י'ז'אנובסקי פעל לשיקום מערכת חשמל עירונית.

בתחילת 1920 קרז'יז'אנובסקי ניסח עבודה על חישמול רוסיה הסובייטית. הוא היה בין מפתחי תוכנית גואלרו.

בשנת 1921 קרז'יז'אנובסקי מונה למנהל הראשון של "גוספלאן", סוכנות ממשלתית לתכנון המשק הסובייטי. קרז'יז'אנובסקי דגל בתכנון משק מבוזר ובכך התנגש עם עמדות של ראשי המלפגה לרבות יוסיף סטלין. בשנת 1930 הוא נאלץ לעזוב את התפקיד ובמקומו מונה ולריאן קויבישב.

בשנת 1929 קרז'ז'אנובסקי התקבל לשורות אקדמיה למדעים של ברית המועצות ובשנים 1929–1930 היכן הסגן הנשיא שלה. הוא הועמד בראש "מכון לאנרגיה". פעילות המכון התרכזה בפיתוח עקרונות לתחנות כוח חדשות ופיתוח רשת חשמל ארצית.

בסוף שנות ה-30 של המאה ה-20 לסטלין נודע שקרז'יז'אנובסקי מותח ביקורת על פעילתו במכתבים פרטיים. קרז'יז'נובסקי פוטר מרוב התפקידים בהם כיהן אך לא נעצר.

בשנת 1956 קרז'יז'אנובסיק ביחד עם וניאמין וייץ פרסם ספר על עקרונות בניית מערכת החשמל הארצית בברית המועצות.

קרז'י'זאנובסקי נפטר בשנת 1959 ונטמן בבית הקברות של חומת הקרמלין.

על פעילותו הוענק לו תואר גיבור העמל הסוציאליסטי ו-5 פעמים עיטור לנין.

==קישורים חיצוניים==

* [https://www.mosenergo-museum.ru/History_of_Mosenergo/Historical_Review/21949/ ביוגרפיה] 
* [https://www.prlib.ru/en/history/618973 ביוגרפיה] 
* 

קטגוריה:מהנדסים רוסים
קטגוריה:כלכלנים רוסים
קטגוריה:מקבלי עיטור הדגל האדום של העמל
קטגוריה:חברי האקדמיה למדעים של ברית המועצות
קטגוריה:מקבלי עיטור לנין
קטגוריה:גיבורי העמל הסוציאליסטי
קטגוריה:מהפכנים רוסים
קטגוריה:אישים הקבורים בבית הקברות של חומת הקרמלין
קטגוריה:ילידי 1872
קטגוריה:נפטרים ב-1959
Due altalene

"Due altalene" (בעברית: "שתי נדנדות") הוא שיר שהוקלט על ידי הזמר האיטלקי מיסטר ריין. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן החמישי שלו, Pianeta di Miller.

השיר הגיע למקום העשירי במצעד הסינגלים האיטלקי.

== רקע וכתיבה ==
השיר נכתב על ידי המבצע ולרונצו ויציני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-23.1 מיליון השמעות.

"Due altalene" היה שירו של מיסטר ריין לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-17.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-8 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה
| 100,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|וורנר מיוזיק איטליה
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת וורנר מיוזיק גרופ
הבחירות לפרלמנט האירופי 1994

הבחירות לפרלמנט האירופי ב-1994 היו בחירות בינלאומיות שנערכו ב-12 המדינות החברות באיחוד האירופי ביוני 1994.

בבחירות אלו התמזגו מפלגת העם האירופית והדמוקרטים האירופים. מספר המושבים עלה מ-518 בבחירות 1989 ל-567 בבחירות אלו. שיעור ההצבעה המשיך לרדת ועמד על כ-57%.

בחמש השנים שחלפו מאז הבחירות הקודמות חלו תהפוכות פוליטיות עצומות ברחבי היבשת. שינויים אלו כללו את סתיו העמים, איחוד גרמניה מחדש, פירוק ברית המועצות, התפרקות צ'כוסלובקיה והתפרקות יוגוסלביה. איחוד גרמניה היה המרכיב המשמעותי בהגדלת האיחוד ונציגי הפרלמנט. סיום המלחמה הקרה גרם לתחילת תהליך הצטרפותן של כמספר מדינות לאיחור. האיחוד האירופי עצמו קיבל את שמו הנוכחי באמצעות אימוץ אמנת מאסטריכט ב-1993.
{| class="wikitable"
! colspan="7" |השינוי בחלוקת המושבים לעומת בחירות 1984
|-
! מדינה
! 1989
! 1994
! rowspan="7" |
! מדינה
! 1989
! 1994
|-
|גרמניה המאוחדת
| 81
| 99
|בלגיה
| 24
| 25
|-
|הממלכה המאוחדת
| 81
| 87
|פורטוגל
| 24
| 25
|-
|צרפת
| 81
| 87
|יוון
| 24
| 25
|-
|איטליה
| 81
| 87
|דנמרק
| 16
| 16
|-
|ספרד
| 60
| 64
|אירלנד
| 15
| 15
|-
|הולנד
| 25
| 31
|לוקסמבורג
| 6
| 6
|}

== תוצאות ==
{| class="wikitable"
|+
!מפלגה
!מושבים
|-
|מפלגת הסוציאליסטים האירופאים
|198
|-
|מפלגת העם האירופית
|157
|-
|הסיעה הליברלית-דמוקרטית
|43
|-
|הסיעה הקומוניסטית
|28
|-
|הירוקים
|23
|-
|אחרים ועצמאיים
|118
|-
|בסך הכל
|567
|}
== קישורים חיצוניים ==

קטגוריה:1994 בפוליטיקה
קטגוריה:הבחירות לפרלמנט האירופי
נגרמארו

נגרמארו (באיטלקית: Negramaro) היא להקת פופ איטלקייה, שהוקמה בשנת 1999. שם הקבוצה שאוב ממותג יין בעל אותו שם.

בשנת 2005 השתתפה בפסטיבל סן רמו השנתי, הקדם האיטלקי לאירוויזיון 2005, עם השיר "Come semper". אחר כך פורסם אלבום האולפן השלישי שלה, Mentre tutto scorre, שכלל את הסינגלים "Estate", "Solo 3 minuti" ו-"Nuvole e lenzuola". בספטמבר 2006 זכתה בפרס הלהקה הטובה ביותר בפסטיבל ורונה.

במרוצת השנים הוציאה תשעה אלבומי אולפן. בשנת 2023 נמנתה בין האמנים המשתתפים בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Ricominciamo tutto", והוא דורג בערב הגמר במקום ה-19.<ref></ref><ref></ref>

== דיסקוגרפיה ==
=== אלבומי אולפן ===
* 2003 – Negramaro
* 2004 – 000577
* 2005 – Mentre Tutto Scorre
* 2007 – La Finestra
* 2008 – San siro Live
* 2010 – Casa 69
* 2012 – Una storia semplice
* 2015 – La rivoluzione sta arrivando
* 2017 – Amore che torni

== קישורים חיצוניים ==
* 

== הערות שוליים ==

קטגוריה:להקות איטלקיות
קטגוריה:להקות שהוקמו בשנת 1999
Ricominciamo tutto

"Ricominciamo tutto" (בעברית: "בוא נתחיל הכל מחדש") הוא שיר שהוקלט על ידי הלהקה האיטלקית נגרמארו. הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן.

השיר הגיע למקום ה-26 במצעד הסינגלים האיטלקי.

== רקע וכתיבה ==
השיר נכתב על ידי ג'וליאנו סאנג'יורג'י. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9.7 מיליון השמעות.

"Ricominciamo tutto" היה שירה של נגרמארו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-19.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-2.5 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|יוניברסל מיוזיק גרופ
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת יוניברסל מיוזיק גרופ
וימרבי

וימרבי (בשוודית: Vimmerby) היא עיר קטנה במחוז קאלמאר, בחבל סמולנד בדרום שוודיה.

== היסטוריה ==
על פי רישומים, העיר נבתנה במאה ה־14. בנוסף, קיימים בה בתי עץ עתיקים.<ref></ref>

== גאוגרפיה ==
העיר ממוקמת בדרום שוודיה, כ־50 קילומטרים מערבית לעיר וסטרוויק ומחופי המפרץ הבוטני. בירת המחוז, קאלמאר, נמצאת כ־110 קילומטרים מדרום־מזרח לעיר. העיר נורשפין נמצאת כ־100 קילומטרים מצפון־מזרח.

== תחבורה ==
העיר נמצאת על כביש המחבר אותה מערבה עם הערים ינשפין, בורוס וגטבורג. כביש נוסף מחבר בין העיר לינקופין מצפון לבין העיר וקשה ועד כ־30 קילומטרים מצפון־מזרח למאלמה. בנוסף, קיימת בעיר תחנת רכבת.

== אישים שנולדו בעיר ==
* אסטריד לינדגרן – סופרת ילדים מפורסמת (1907–2002)
* תומאס ראבלי – כדורגלן עבר ששיחק בעמדת השוער (1959–הווה)

== ערים תאומות ==
* <ref></ref>
* <ref></ref>

== גלריה ==
<gallery mode="packed">
Rådhuset, Vimmerby 02.jpg|בית העירייה
Stadshotellet i Vimmerby 02.jpg
Torget i Vimmerby.JPG
Storgatan, Vimmerby 01.jpg
Vimmerby kyrka 08.JPG|כנסיית העיר
</gallery>

== קישורים חיצוניים ==

== הערות שוליים ==

קטגוריה:שוודיה: ערים
קטגוריה:יישובים שהוקמו במאה ה-14
Ma non tutta la vita

"Ma non tutta la vita" (בעברית: "אבל לא כל החיים") הוא שיר שהוקלט על ידי הלהקה האיטלקית ריקי אה פוברי. הוא יצא לאור ב-7 בפברואר 2024 בהוצאת חברת התקליטים קרוסלו רקורדס, כסינגל שלא מתוך אלבום אולפן.

השיר הגיע למקום ה-11 במצעד הסינגלים האיטלקי.

== רקע וכתיבה ==
השיר נכתב על ידי אלפרדו רפטי מוגול, אדווין רוברטס וסטפנו מרלטה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-27.2 מיליון השמעות.

"Ma non tutta la vita" היה שירה של ריקי אה פוברי לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-21.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-25 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה
| 100,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|קרוסלו רקורדס
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
Hello, I Love You

"Hello, I Love You" (בעברית: "שלום, אני אוהב אותך") הוא שיר שהוקלט על ידי להקת הרוק האמריקאית הדלתות עבור אלבומם Waiting for the Sun משנת 1968. אלקטרה רקורדס הוציאה אותו כסינגל באותה שנה, שהגיע לראש המצעדים בארצות הברית ובקנדה. אף על פי שהדלתות זוהו ככותבי השירים, שירים של אמנים אחרים זוהו כמקורות אפשריים.

מלבד הצלחת הסינגל, חלק ממעריצי הלהקה דחו את הלחן בטענה שהוא אינו מייצג את הצליל של הדלתות, בשל אופיו המסחרי ומילותיו הרדודות.<ref>Botnick, Bruce; Williams, Paul (2007). "Introduction by original Doors engineer-producer". Waiting for the Sun (CD booklet). Rhino Records. p. 7.</ref> הדלתות עצמם התנגדו נחרצות כאשר אלקטרה רקורדס לחצו עליהם להקליט את השיר לאלבומם השלישי, מכיוון שזה היה אחד השירים הראשונים שניגנו יחד והם הרגישו שהוא מייצג גישת פופ רדודה שהם כבר מזמן התפתחו מעבר לה.<ref></ref>

== הרכב ==
"Hello, I Love You" נכתב והוקלט לראשונה בשנת 1965. זה היה אחד משישה שירים שהוקלטו על ידי ריק והרייבנס (מבשרי הדלתות) באולפני וורלד פסיפיק ג'אז שהלהקה השתמשה בהם כדי לנסות להשיג חוזה הקלטות.<ref name=":0"></ref> המילים נוצרו בהשראת נערה שחורה צעירה שג'ים מוריסון ראה בחוף וניס: "Do you hope to pluck this dusky jewel".<ref name=":0" />

הסינגל וההערות של Waiting for the Sun מציינים את השיר כיצירה קבוצתי; ארגון זכויות הביצוע ASCAP מציג את הכותבים כחברי הדלתות בנפרד.<ref></ref> רוב מבנה השיר מנוגן במפתח של לה מז'ור.<ref></ref>

== מחלוקת ==
בהערות ל-The Doors: Box Set, רובי קריגר הכחיש את הטענות כי המבנה המוזיקלי של השיר נגנב מריי דייוויס, שם ריף דומה לו מופיע בשיר "All Day and All of the Night" של הקינקס.<ref name=":0" /><ref name=":1">The Doors: Box Set (Liner notes). The Doors. Elektra Records. 1997. 62123-2.</ref> במקום זאת, קריגר אמר כי קצב התופים של השיר נלקח מהשיר "Sunshine of Your Love" של קרים.<ref name=":0" /><ref name=":1" /> דייוויס אמר בריאיון למגזין מוג'ו ב-2012:<blockquote>הדבר הכי מצחיק היה כשהמו"ל שלי בא אליי לסיבוב הופעות ואמר שהדלתות השתמשו בריף של "All Day and All of the Night" עבור "Hello, I Love You". אמרתי שבמקום לתבוע אותם, אנחנו יכולים פשוט לגרום להם להיות בעלות? המו"ל שלי אמר, "יש להם, בגלל זה אנחנו צריכים לתבוע אותם!" (צוחק) ג'ים מוריסון הודה בזה, וזה היה בעיניי הדבר החשוב ביותר. הדבר החשוב ביותר, למעשה, הוא לקחת (את הרעיון) למקום אחר.<ref></ref></blockquote>בריאיון לרולינג סטון ב-2014 טען דייוויס כי הושג הסדר מחוץ לבית המשפט עם הדלתות.<ref></ref> הקלידן ריי מנזרק, הודה בריאיון למגזין Musician כי השיר "דומה מאוד לשיר של הקינקס".<ref></ref>

== קישורים חיצוניים ==

== הערות שוליים ==

קטגוריה:שירי 1968
קטגוריה:סינגלים מ-1968
קטגוריה:שירי הדלתות
קטגוריה:שירים באנגלית
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אלקטרה רקורדס
הבחירות לפרלמנט האירופי 1999

הבחירות לפרלמנט האירופי ב-1999 היו בחירות בינלאומיות לכל 626 חברי הפרלמנט האירופי שנערכו ב-15 המדינות החברות באיחוד האירופי. הבחירות נערכו בתאריכים 10–13 ביוני 1999. אחוז ההצבעה המשיך במגמת הירידה ועמד לראשונה על פחות מ-50%. אלו היו הבחירות הראשונות בהן הצביעו תושבי אוסטריה, פינלנד ושוודיה. זוהי הסיבה העיקרית לעליית מספר המושבים מ-567 בבחירות 1994 ל-626 בבחירות אלו

== תוצאות סופיות ==
{| class="wikitable"
|+
!מפלגה
!מושבים
|-
|קבוצת מפלגת העם האירופית
|233
|-
|הברית הפרוגרסיבית של סוציאליסטים ודמוקרטים (בהובלת אנריקה ברון קרספו)
|180
|-
|הסיעה הדמוקרטית-ליברלית
|50
|-
|הברית החופשית של הירוקים האירופאים
|48
|-
|השמאל האירופי המאוחד/השמאל הנורדי הירוק
|42
|-
|אחרים ועצמאיים
|73
|-
|בסך הכל
|626
|}

== קישורים חיצוניים ==

קטגוריה:הבחירות לפרלמנט האירופי
קטגוריה:1999 בפוליטיקה
רוזה וילאין

רוזה לויני (באיטלקית: Rosa Luini; נולדה ב-20 ביולי 1989), הידועה בשם הבמה רוזה וילאין, היא זמרת-יוצרת איטלקייה. בשנת 2016 הוציאה את "Don Medellín", שיתוף פעולה עם הראפר סלמו. איגוד תעשיית ההקלטות האיטלקי (FIMI) התעיד את השיר בתואר פלטינה. בשנת 2020 קיבל שירה "Chico", שבוצע יחד עם הראפר גואה פקואנו, תואר פלטינה מרובעת. <ref></ref> <ref></ref> בשנת 2021 חתמה על חוזה הקלטות עם ריפבליק רקורדס.<ref></ref><ref></ref><ref></ref>

ב-20 בינואר 2023 הוציאה את אלבום הבכורה שלה, Radio Gotham, שקיבל מ-FIMI תואר פלטינה. באותה שנה שיתפה פעולה עם אקילה לאורו בהוצאת השיר "Fantasmi". בשלהי 2023 נמנתה בין האמנים המשתתפים בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "", והוא דורג בערב הגמר במקום ה-23.<ref></ref><ref></ref> אלבומה השני, Radio Sakura, פורסם ב-8 במרץ 2024.

== קישורים חיצוניים ==

== הערות שוליים ==

קטגוריה:זמרות איטלקיות
קטגוריה:זמרות פופ
קטגוריה:ילידות 1989
הבחירות לפרלמנט האירופי 2004

הבחירות לפרלמנט האירופי 2004 נערכו בין ה-10 ל-13 ביוני 2004 ב-25 המדינות החברות באיחוד האירופי.לא היה ניתן לבחור לסיעות האירופיות, אלא האזרחים בחרו במפלגות לאומיות שאלו התאגדו לסיעות בינלאומיות.

הקולות נספרו עם סגירת הקלפיות, אך התוצאות הוכרזו רק ב-13-14 ביוני, כך שתוצאות ממדינה אחת לא ישפיעו על המצביעים באחרת שבה הקלפיות עדיין היו פתוחות; עם זאת, הולנד, שהצביעה ביום חמישי ה-10, הכריזה על תוצאות ארעיות כמעט מוחלטות מיד עם ספירתן, בערב יום הבחירות שלה, מהלך שזכה לביקורת נוקבת מצד הנציבות האירופית.

342 מיליון אנשים היו כשירים להצביע, ציבור הבוחרים הדמוקרטי השני בגודלו בעולם אחרי הודו . זו הייתה הבחירה הישירה הבינלאומית הגדולה ביותר בהיסטוריה. בבחירות אלו היו כעשר מדינות חדשות, מה שהוביל לעליית חברי הפרלמנט מ-626 בבחירות 1999 ל-732 בבחירות אלו.

== תוצאות ==
{| class="wikitable"
|+
!סיעה
!מושבים
|-
|קבוצת מפלגת העם האירופית
|268
|-
|הברית הפרוגרסיבית של סוציאליסטים ודמוקרטים (בהובלת מרטין שולץ)
|200
|-
|הברית של ליברלים ודמוקרטים באירופה
|88
|-
|הברית החופשית של הירוקים האירופאים
|42
|-
|השמאל האירופי המאוחד/השמאל הנורדי הירוק
|41
|-
|אחרים ועצמאיים
|73
|-
|בסך הכל
|732
|}

== קישורים חיצוניים ==

קטגוריה:הבחירות לפרלמנט האירופי
קטגוריה:2004 בפוליטיקה
ארנבונים אמיצים

ארנבונים אמיצים (באנגלית: Brave Bunnies) היא סדרת טלוויזיה מונפשת ספרדית-אוקראינית-בריטית לילדים שנוצרה על ידי אולגה צ'רפונובה. בבריטניה הסדרה שודרה בערוץ 5 (ברצועת מילקשייק!) בשנת 2020, ובישראל בדיבוב לעברית בערוץ לולי בשנת 2021. הסדרה בת עונה 1 עם 52 פרקים באורך 7 דקות.

== עלילה ==
בוופ ובו הם שני ארנבים כחולים, בכל פרק הם, אימם, אביהם והתינוקות נבי יצאו להרפתקה במקום כלשהו שם הם ימצאו חבר (לרוב בוופ ובו מצויים לרוב בלשחק איתו). הם נוסעים באוטובוס כחול. בסוף כל פרק ישנו שיר העוסק בנושא בחברות.

== דמויות ==
* בוופ (Bop): ארנב כחול, אחיו הגדול של בו, אוהב לצאת להרפתקאות.

* בו (Boo): ארנבת כחולה, אחותו הקטנה של בוופ, אוהבת לצאת להרפתקאות.
* תינוקות נבי: ארבעה ארנבונים כחולים, אחיהם הקטנים של בוופ ובו, מבלים יחד עם אימם ואביהם בזמן שבוופ ובו עם חבריהם.
* מר וגברת נבי: שני ארנבים כחולים, אימם ואביהם של בוופ, בו ותינוקות נבי.

== מדבבים ==
הדיבוב העברי הופק על ידי ענבר שטגר עזרא ובוים על ידי ענת ניב.
{| class="wikitable"
!שם הדמות
!מדבב\ת באנגלית
!מדבב\ת בעברית
|-
|בוופ
|ויילבר קונבאר
|זואי אלמוג
|-
|בו
|מרגוט פאוול
|גיא גולדברג
|-
|אמא נבי
|הרייט קרשו
|אורנה כץ
|-
|אבא נבי
|ג'נסן אדיאנג'ו
|גדי לוי
|}

== קישורים חיצוניים ==
* 

* 

קטגוריה:סדרות טלוויזיה לילדים
קטגוריה:סדרות הנפשה ספרדיות
קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:ערוץ לולי: סדרות
קטגוריה:סדרות ערוץ הופ!
בית יהלום

בית יהלום הוא בניין משרדים ומגורים עירוני במרכז ירושלים. בפינת הרחובות שמואל הנגיד, ורחוב שץ, מול בית האמנים בירושלים והמחלקה לאדריכלות של בצלאל אקדמיה לאמנות ועיצוב ירושלים ופונה לחצר הפנימית של בית המעלות.

== מקור השם ==
שמו של הבניין בית יהלום ניתן לו משני טעמים - ממעוף הציפור צורת הבניין כשל יהלום, וכן על-שם מייסדי הבניין ממשפחת פינקלשטין, שהתרגום המילולי מגרמנית הינו אבן-פז (אבן - Stein, פז = Finkel).

== היסטוריה ==
הבית הבניין בן 5 קומות ומרתף, נבנה בשנת 1946 ובעת בנייתו היה המבנה הגבוה ביותר בירושלים, בשל מיקומו על ראש ההר ועל קו פרשת המים.

השטח נקנה בשנת 1944 על-ידי שרה גיטל ויחיאל צבי פינקלשטין, שעלו ארצה מקנדה בשנת 1925 מחמת היותם ציונים, בתחילה התגוררו בתל אביב ורכשו את השטח לאחר שמכרו פרדס בפתח-תקווה שהיה בבעלותם.

אדריכלי בית יהלום הנם חזן-לוין אדירכלים, הם שמואל חזן ושמואל לוין שגם תכננו את בית האמן יעקב איזנברג ומבנים נוספים באותר התקופה.

בשנת 1947 ובסמוך לאחר סיום בניית בית יהלום., הקרן הקיימת לישראל והסוכנות היהודית שכרו מספר קומות לתקופה של שנתיים, ולאחר מלחמת העצמאות וקום המדינה קק"ל והסוכנות סירבו להתפנות מכח חוק הגנת הדייר והפכו לדיירים מוגנים בדמי מפתח. בנוסף לקק"ל והסוכנות היהודית שכנו בבית יהלום משרדי קרן היסוד, המגבית היהודית המאוחדת, ומשרדי עליית הנוער.הבניין המשיך להיות מנוהל על-ידי ברנרד פינקלשטין, בנם של שרה-גיטל ויחיאל-צבי, עד שבשנת 1973 חלקים מהבניין נמכרו לקק"ל ולאחר פטירתו של ברנרד פינקלשטין ב-1978 נמכרו גם לסוכנות היהודית, וחלק מהדירות נמכרו לאנשים פרטיים.

בניגוד לכל הבניינים סביבו, בית יהלום אינו נמצא ברשימת שימור ויש מעט מאד מידע בנמצא. שתי הקומות העליונות משמשות כסטודיו של בברלי ברקת, אשתו של ראש עיריית ירושלים לשעבר ניר ברקת. כמו-כן, משרדו של איתמר בן-גביר היה תקופה קצרה בבניין עד שנבחר לכהן בכנסת. בבניין גם שוכנים מספר עורכי דין, רופאי שיניים, הוסטל למתמודדי נפש ומשרדי עמותת בר-קיימא לתרבות, אמנות, מוסיקה ושלום.

==הערות שוליים==

קטגוריה:רחביה: מבנים
קטגוריה:הסגנון הבין-לאומי בארץ ישראל
קטגוריה:בנייה ופיתוח בתקופת המנדט
פנימור צ'טרטון

פנימור צ'טרטון (באנגלית: Fenimore Chatterton; ) היה איש עסקים, עורך דין ופוליטיקאי אמריקאי מוויומינג, איש המפלגה הרפובליקנית, שכיהן כמזכיר המדינה של ויומינג בשנים 1899–1907, מתוכם, מתוקף תפקידו כראשון בסדר הירושה, כמושל ויומינג השישי במקומו של המושל דפורסט ריצ'רדס שנפטר במהלך כהונתו, בשנים 1903–1905.
==ראשית חייו==
פנימור צ'טרטון נולד במחוז אוסווגו שבמדינת ניו יורק, וגדל בוושינגטון הבירה. הוא למד באוניברסיטת ג'ורג' וושינגטון ולאחר מכן בבית הספר להכשרת מורים בלנקסטר שבפנסילבניה. ב-1878 הוא עבר לשרידן שבטריטוריית ויומינג, שם היה לאיש עסקים. ב-1892 הוא סיים לימודי תואר במשפטים באוניברסיטת מישיגן. הוא נשא לאישה את סטלה ויילנד.

==קריירה==
ב-1888 החל צ'טרטון את הקריירה הפוליטית שלו כאשר נבחר כגזבר וכשופט השלום של מחוז קרבון. בשנים 1890–1893 הוא כיהן כחבר בשני בית בית המחוקקים של ויומינג. לאחר מכן ועד 1894 הוא היה יושב ראש המפלגה הרפובליקנית ביומינג.

ב-1898 נבחר צ'טרטון כמזכיר המדינה של ויומינג, אך כהונתו נקטעה עם מותו של מושל ויומינג דפורסט ריצ'רדס ב-28 באפריל 1903. כראשון בסדר הירושה על פי חוקת המדינה, הוא כיהן כמושל מאז ועד 2 בינואר 1905. היה זה במהלך תקופת כהונתו כמושל כשטום הורן נתלה באשמת רצח. קיימות השערות שכשלונו של צ'טרטון להיבחר לתקופת כהונה שנייה כמושל ב-1905 היה כתוצאה מסירובו להמתיק את עונש המוות של הורן. בבחירות של 1904 הוא לא היה מועמד מפלגתו לתקופת כהונה שנייה כמושל, אך המשיך לכהן כמזכיר המדינה עד לתום תקופת כהונתו בתפקיד זה ב-1907.

לאחר תום כהונתו כמזכיר המדינה, לא כיהן צ'טרטון במשרה נבחרת שוב. הוא פתח משרד עורכי דין פרטי, ממנו הוא פרש ב-1932.

לזכותו של צ'טרטון נזקפת הכרזתו על השיר "ויומינג" כשיר הרשמי של המדינה, במהלך ועידה תעשייתית ב-1903. השירו הוכר מאוחר יותר כשיר הרשמי על ידי אגודת העיתונאים, ועידת התעשייה המדינתית ואוניברסיטת המדינה.

==מותו==
פנימור צ'טרטון נפטר בשאיין ב-9 במאי 1958. הוא נטמן בבית הקברות לייקויו שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1768/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1769.
* [https://archive.org/details/progressivemen00awbo/page/24/mode/2up A.W. Bowen, Progressive men of the state of Wyoming, 1903, A.W. Bowen & Co, pp. 22-24.]
</div>

==קישורים חיצוניים==

* [https://www.nga.org/governor/fenimore-chatterton/ פנימור צ'טרטון] באתר אגודת המושלים הלאומית 
* [https://politicalgraveyard.com/bio/chastain-chenet.html#499.90.54 פנימור צ'טרטון] באתר The Political Graveyard 
* 

==הערות שוליים==

קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי מדינה במדינות ארצות הברית
קטגוריה:חברי בית המחוקקים של ויומינג
קטגוריה:בוגרי אוניברסיטת ג'ורג' וושינגטון
קטגוריה:בוגרי בית הספר למשפטים באוניברסיטת מישיגן
קטגוריה:אמריקאים שנולדו ב-1860
קטגוריה:אמריקאים שנפטרו ב-1958
אברהם פולק (סלבודקה)

רבי אברהם פּוֹלַק (כ"ב באייר ה'תרפ"ט, 1 ביוני 1929 – ג' בסיוון ה'תשפ"ד, 9 ביוני 2024) היה משגיח ישיבת סלבודקה בבני ברק, ונשיא עמותת אהל שרה לבעלי מוגבלויות.

== ביוגרפיה ==
נולד בכ"ב באייר ה'תרפ"ט ברומניה לרב חיים שאול וטליה פולק.

בתחילת שנת ה'תש"ז עלה לישראל לבדו בסירת דייגים בחופי בולגריה.

נישא לתמר ספראי - שולמן (נפטרה בשנת ה'תשע"א, 2011,
) בתו של הרב אהרן צבי אחיו של ראש ישיבת סלבודקה רבי מרדכי שולמן.

בשנת ה'תשי"ט החל לשמש כמשגיח בישיבת סלבודקה.

בשנים האחרונות לחייו סבל מבעיות רפואיות, ובג' סיוון ה'תשפ"ד, נפטר בבית החולים מעייני הישועה.

== קישורים חיצוניים ==
* משה ויסברג, [https://www.kore.co.il/viewArticle/160864 זקן המשגיחים בדורנו: הגאון הצדיק רבי אברהם פולק זצוק"ל], כל רגע

== הערות שוליים ==

קטגוריה:משגיחים ישראלים
קטגוריה:ישראלים ילידי רומניה
קטגוריה:ישראלים שנולדו ב-1929
קטגוריה:ישראלים שנפטרו ב-2024
ארמון שנדור

ארמון שנדור (הונגרית Sándor-palota) הוא ארמון השוכן מצפון לארמון בודה ברובע גבעת הטירה שבבודפשט, ואשר משמש מאז 2003 כמעונו הרשמי של נשיא הונגריה.

==היסטוריה==
בנייתו של הארמון בסגנון נאו-קלאסי החלה ב-1803 בהזמנתו של הפילוסוף, הרוזן וינסנט שנדור, והסתיימה ב-1806. זהותו של האדריכל שנויה במחלוקת ולא ברור אם היה זה יוהאן אמאן או מיהאי פולק. לאחר מכן רכש את המבנה הארכידוכס אלברכט, דוכס טשן שהחזיק בו עד מהפכת 1848 בהונגריה. לאחר מכן שימש המבנה את הממשלה. הדייר הידוע ביותר של הארמון היה ראש הממשלה דיולה אנדראשי ששכר אותו ב-1867 ומאוחר יותר אף רכש אותו בעסקת חליפין. אנדראשי שיפץ את המבנה בעזרתו של האדריכל מיקלוש איבל, וקבע את משרדו בקומת הקרקע ואת מגוריו בקומה הראשונה. לאורך השנים, עד מלחמת העולם השנייה, הארמון שימש כמקום מגוריהם של ראשי ממשלת הונגריה. ב-1941 התאבד בארמון ראש הממשלה פאל טלקי. לקראת סופה של מלחמת העולם השנייה הארמון חרב בהפצצות בעלות הברית, ותכולתו נבזזה. הארמון נותר בחורבנו עד סוף עידן הקומוניזם בהונגריה ב-1989, ואז החל שיקומו אשר הסתיים ב-2002. השחזור נעשה לפי תוכניות מקוריות שהתגלו ב-1983. ב-22 בינואר 2003 החל המבנה לשמש כמעונו הרשמי ומשרדו של נשיא הונגריה.

==המבנה==
לארמון הבנוי בסגנון נאו-קלאסי שתי קומות והוא נושא גג רעפים אדומים. צורתו של המבנה היא כשל טרפז ובמרכזו חצר פנימית גדולה. בראשה של החזית הדרום-מזרחית, הפונה אל כיכר ג'רג' הקדוש (Szent György tér), גמלון ובו הכיתוב 1806 בספרות רומיות (MDCCCVI) - שנת השלמת הבנייה. מאפיין נוסף של החזית הוא אפריז מעל הקומה הראשונה ובו טריגליפים שביניהם מטופות מעוטרות בפרחים. מעל דלתות הכניסה תולה סמל הונגריה הקודם המעוטר בסמלי דלמטיה, סלבוניה, קרואטיה, רייקה וטרנסילבניה. משני צדדיו של הסמל ניצבים דגל הונגריה ודגל האיחוד האירופי. החזית הדרום-מערבית, הפונה אל רחוב התיאטרון (Színház utca), ארוכה יותר ומתאפיינת במרפסת הנשענת על שני זוגות של עמודים דוריים משני צידי דלתות הכניסה. מעל הדלתות מופיע הכיתוב "Köztársasági Elnöki Hivatal", היינו "משרדו של נשיא הונגריה". על מעקה המרפסת קבוע סמל הונגריה הנוכחי ומשני צדדיו דגלי הונגריה והאיחוד האירופי. בנוסף מעוטר הבניין במספר תבליטים.

==קישורים חיצוניים==

*[https://www.sandorpalota.hu/en/node/130 האתר הרשמי]

קטגוריה:בודפשט: ארמונות
קטגוריה:אירופה: מעונות רשמיים
ליידה (כדורסל)

מועדון הספורט פורסה ליידה (בספרדית: Força Lleida Club Esportiu) הוא מועדון כדורסל ספרדי מליידה, קטלוניה, המתמודד ב-LEB Oro, הליגה השנייה במבנה ליגות הכדורסל בספרד.

== היסטוריה ==
המועדון נוסד בקיץ 2012 במטרה להחליף את מועדון הכדורסל ליידה, לו היו בעיות כלכליות רבות. הקבוצה החלה את דרכה ב, בה שיחקה קודמתה.

בעונתה הראשונה העפילה הקבוצה לפלייאוף לאחר שסיימה במקום השביעי, אך הודחה ברבע הגמר בידי פלנסיה.

בעונת 2014/15 הגיעה הקבוצה להישג השיא שלה והעפילה לחצי גמר הפלייאוף, בו הפסידה לאורנסה. עם זאת, בעונה הבאה סיימה במקום ה-16 והאחרונה והייתה אמורה לרדת לליגה השלישית, אך נשארה בעקבות מקום פנוי.

בעונת 2020/21 שוב הייתה ליידה אמורה לרדת ליגה לאחר שסיימה במקום ה-17, אך ניצלה בשנית בזכות מקומות פנויים שנותרו. בעונה שלאחר מכן העפילה לפלייאוף לראשונה מזה שבע שנים לאחר שסיימה במקום השלישי בעונה הסדירה, אך הודחה בחצי הגמר על ידי באסקט ז'ירונה.

בעונת 2022/23 סיימה הקבוצה במקום השישי והודחה ברבע גמר הפלייאוף על ידי ריאל ואיאדוליד. בעונת 2023/24 סיימה שלישית ועלתה לראשונה בתולדותיה לליגת ה-ACB, הליגה הספרדית הראשונה, לאחר שגברה בפלייאוף על אליקנטה, סן פבלו בורגוס ואסטודיאנטס מדריד.

== עונה אחר עונה ==
{| class=wikitable style=text-align:center
!עונה
!רמה
!ליגה
!מקום
!מאזן
|-
|2012/13
|2
|LEB Oro
|7
|13–18
|-
|2013/14
|2
|LEB Oro
|10
|11–15
|-
|2014/15
|2
|LEB Oro
|5
|18–15
|-
|2015/16
|2
|LEB Oro
|bgcolor=#faa|16
|9–21
|-
|2016/17
|2
|LEB Oro
|10
|18–16
|-
|2017/18
|2
|LEB Oro
|16
|12–22
|-
|2018/19
|2
|LEB Oro
|11
|16–18
|-
|2019/20
|2
|LEB Oro
|15
|9–15
|-
|2020/21
|2
|LEB Oro
|bgcolor=#faa|17
|12–14
|-
|2021/22
|2
|LEB Oro
|7
|25–15
|-
|2022/23
|2
|LEB Oro
|7
|23–15
|-
|2023/24
|2
|LEB Oro
|bgcolor=#afa|2
|31–8
|}

== שחקנים ==
* פייר אוריולה
* מרווין אוגונסיפה

== קישורים חיצוניים ==

== הערות שוליים ==

קטגוריה:קטלוניה: ספורט
קטגוריה:קבוצות כדורסל ספרדיות
2017 בממלכה המאוחדת

2017 בממלכה המאוחדת היא השנה בה הממלכה המאוחדת חגגה 216 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - תרזה מיי (המפלגה השמרנית הבריטית)

== אירועים בולטים ==
* 22 במרץ – הפיגוע בווסטמינסטר: חמישה אנשים נרצחו ב ליד בניין הפרלמנט של בריטניה בלונדון.<ref></ref>
* 22 במאי – הפיגוע במנצ'סטר: 22 אזרחים נהרגו ו-116 נפצעו בפיגוע טרור בסמוך לאצטדיון בו התקיימה הופעה של זמרת הפופ אריאנה גרנדה.
* 3 ביוני – מתקפת הטרור בלונדון: שישה אזרחים נרצחו ולפחות 30 נפצעו בפיגוע דריסה על גשר לונדון שהמשכו בפיגוע דקירה. שלושת המחבלים נהרגו.<ref></ref>
* 8 ביוני – הבחירות הכלליות בממלכה המאוחדת 2017: בבחירות זכתה המפלגה השמרנית ב-318 מושבים ונותרה המפלגה הגדולה ביותר (ירידה של 13 מושבים) לעומת 261 מושבים של מפלגת הלייבור (עלייה של 30 מושבים). בעקבות כך היא הקימה בהמשך ממשלת מיעוט על סמך שותפות עם מפלגת DUP הצפון-אירית.
* 14 ביוני – עשרות הרוגים בשריפה במגדל גרנפל שבלונדון
* 23 ביולי – רוכב האופניים הבריטי כריסטופר פרום ניצח בטור דה פראנס בפעם הרביעית

== נפטרו ==
(:קטגוריה:בריטים שנפטרו ב-2017)
[[רוג'ר מור]]
* 12 בינואר – גרהאם טיילור, מאמן כדורגל אנגלי (נולד ב-1944)
* 27 בינואר – ג'ון הרט, שחקן בריטי (נולד ב-1940)
* 23 במאי – רוג'ר מור, שחקן קולנוע וטלוויזיה אנגלי (נולד ב-1927)
* 2 ביוני – ג'פרי טייט, מנצח אנגלי (נולד ב-1943)
* 27 ביוני – מייקל בונד, סופר ומחבר בריטי (נולד ב-1926)

==קישורים חיצוניים==

==הערות שוליים==

הממלכה המאוחדת
קטגוריה:2017 בממלכה המאוחדת
2016 בממלכה המאוחדת

2016 בממלכה המאוחדת היא השנה בה הממלכה המאוחדת חגגה 215 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - דייוויד קמרון (המפלגה השמרנית הבריטית) עד 13 ביולי, תרזה מיי (המפלגה השמרנית הבריטית)

== אירועים בולטים ==
משאל העם על חברות באיחוד האירופי, הכריעו קולות התומכים בעזיבה של הממלכה המאוחדת.]]
* 23 ביוני – במשאל העם על יציאה מהאיחוד האירופי, הכריעו קולות התומכים בעזיבה של הממלכה המאוחדת.<ref></ref>
* 13 ביולי – תרזה מיי ממונית כראש ממשלת הממלכה המאוחדת עם התפטרותו של דייוויד קמרון

== נפטרו ==
(:קטגוריה:בריטים שנפטרו ב-2016)
[[דייוויד בואי]]
[[ג'ורג' מייקל]]
* 10 בינואר – דייוויד בואי, מוזיקאי, זמר ושחקן בריטי (נולד ב-1947)
* 14 בינואר – אלן ריקמן, שחקן בריטי זוכה פרס גלובוס הזהב (נולד ב־1946)
* 24 בינואר – הנרי וורסלי, קצין צבא וחוקר ארצות בריטי (נולד ב-1960)
* 26 בינואר – קולין ורנקומב, זמר ויוצר בריטי (נולד ב-1962)
* 8 במרץ – ג'ורג' מרטין, מפיק ומלחין בריטי (נולד ב-1926)
* 20 באפריל – ויקטוריה ווד, קומיקאית, שחקנית, זמרת יוצרת, תסריטאית ובמאית אנגלייה (נולדה ב-1953)
* 30 באפריל – הארי קרוטו, כימאי אנגלי וזוכה פרס נובל לכימיה לשנת 1996 (נולד ב-1939)
* 16 ביוני – ג'ו קוקס, חברת פרלמנט בריטית (נולדה ב-1974)
* 1 באוקטובר – דייוויד הרד, כדורגלן בריטי ששיחק בארסנל ובמנצ'סטר יוניטד (נולד ב-1934)
* 2 באוקטובר – נוויל מרינר, מנצח וכנר בריטי (נולד ב-1924)
* 3 בנובמבר – מגי פיורי, סופרת פנטזיה בריטית (נולדה ב-1955)
* 25 בדצמבר – ג'ורג' מייקל, זמר ומלחין פופ אנגלי (נולד ב-1963)

==קישורים חיצוניים==

==הערות שוליים==

הממלכה המאוחדת
קטגוריה:2016 בממלכה המאוחדת